Referat fra hovedstyremøte i Gresvik IF torsdag 22. september 2011

Tilstede: Kjetil Føreid, Morten Helminsen (daglig leder), Freddy Magnussen, Ingrid M. Sandrud, Jan Simensen, Morten Johannessen, Morten Karlsen og Svein Thoresen.

Forfall: Eilev Pettersen og Atle Dieseth.

Nye nettsider

Foreningens nye nettsider er blitt godt mottatt. Sidene virker mer moderne og har mer informasjon enn tidligere. Nå er det viktig at det sørges for opplæring av medlemmer som skal bruke nettsidene.

Saksoppfølging

Se egen oversikt i tillegg til referatet.

Økonomi

Gresvik IF har pr. 31. august et overskudd på 160.000 kroner og snaue 800.00 kroner «på bok». Samtidig har vi 88.000 kroner i utestående medlemskontingenter. Nå må alle disse navnene gås skikkelig igjennom og så må vi se hvor mye det er realistisk å få inn av dette beløpet. Ellers er det enighet om å purre opp og etterfakturere utestående fordringer fra i fjor og i år. Dette dreier seg til sammen om 183.000 kroner.

Informasjon fra gruppene

Håndball har fordelt sine treningstider. Disse er spredd på flere haller. Sportslig er avdelingen i gang i både serie og cup. Særlig har HJ 98 gjort det bra. Håndball ser frem til en aktiv høst med mange arrangementer.

Fotball avslutter snart sesongen sin og trenerkabalen for neste sesong er i ferd med å bli lagt: Senior fortsetter med Svein Halvorsen, junior vil ikke ha egen trener, gutt er uavklart og for resten av lagene er spørsmålet avklart. Jentelag skal vurderes i regi av Byprosjektet. Flere keepere fra GIF deltar i et eget treningsprosjekt.

Barneidrettsgruppa (BIG) har hatt oppstart for sesongen og tegner bra. Aktiviteter og tilbud ved alle skolene gjennomgått. Gruppa satser nok en gang på interne Full rulle-kurs.

GIF-guiden – målgjennomgåelse

God tid ble brukt på gjennomgåelse av GIF-guiden og punktene om måloppnåelse. Stort sett positive konklusjoner hele veien, samtidig som det ble diskutert forslag til forbedringer. Vi lager nye mål for perioden 2012-13 ut på nyåret.

Hankø-seminaret

Årets seminar avvikles 22-23. oktober. Faggruppene ble utfordret til å komme med navn på deltagere fra Gresvik IF.

Politiattester

Viktig at det understrekes for hele foreningen at det skal innhentes politiattester for alle trenere og lagledere. Dette arbeidet koordineres av daglig leder.

GIF 90 år 2012

Beslutningen om hvordan dette skal markeres, ble utsatt til neste møte.

Eventuelt

Før 16. oktober må vi sørge for at Gressvik Lokalsamfunnsutvalg får med i sine innspill til kommunedelplanen, at arealet syd for grusbanen i Trondalen er avsatt til baneutvidelse for vår forening.

Ennå har vi ikke fått en krone fra FFK for tiltaket med Fotballbonus. Leder sjekker opp saken.

Håndball er av Fredrikstad kommune blitt belastet med betaling for for mange treningstimer. Saken tas opp igjen på neste styremøte etter søknad fra avdelingen.  
I øyeblikket er det uklart hvem som er ansvarlig for feilen.

Neste møte i hovedstyret blir torsdag 20. oktober klokken 18 i Trondalen. De to neste datoene etterpå blir 17. november og 15. desember (juleavslutning).

Oksviken, 3. oktober 2011

Svein Thoresen, sekretær

|  |  |  |  |  |
| --- | --- | --- | --- | --- |
| Nr | Sak | Hvem | Tidsfrist | Saken avsluttet |
| 09/03 | Boligutbyggingen i Trondalen. Vi godtar planene mot en avtale om kompenserende tiltak. Skriv er sendt utbygger. Nå avventer vi endelig politisk behandling og godkjenning av planene. | Svein, Morten H og Kjetil | Fortløpende |  |
| 11/01 | Leiekontrakt med FSK vedr Blodslitet må undertegnes | Morten H og Kjetil |  | Kontrakt OK/saken avsluttet. |
| 11/03 | Lage informasjonsfolder, Dette er Gresvik IF. Ferdig utarbeidet, men må sendes til trykking.  200 stk på 100gr glanset ark | Kjetil | Innen sommeferien | Folderen er ferdig og skal nå deles ut/saken avsluttet. |
| 11/05 | Det må utarbeides branntekniske tegninger for klubbhuset. Freddy er i gang | Morten H og Freddy | Innen jul |  |
| 11/06 | Det må ryddes opp i en gammel reskontro liste, og i en ansattliste ifm økonomi | Ingrid. | Fortløpende |  |
| 11/07 | Medlemskontigenter må følges opp nøye. Ingen får lov til å delta i aktivitet for GIF, før kontingent er betalt | Morten H | Fortløpende |  |
| 11/08 | GIF-Guide del 4 må revideres | Atle | Ferdig på nett i løpet av høsten |  |